Posao je izgubio, šef mu je rekao da neće raditi s ljudima koji dižu ruku na Crkvu, njegove fotografije dilaju se po Zadru, morao je ugasiti društvene mreže, stvorena je atmosfera javnog linča. Na sve ovo požalio se mladić u razgovoru za Slobodnu Dalmaciju. Priopćenje zbog po svemu sudeći bezazlenog dokumenta poslali su i nezaobilazni branitelji, Koordinacija udruga proisteklih iz Domovinskog rata, Udruga specijalne policije "Poskoci" Zadar, UDBDR 7. domobranske pukovnije Zadar.

“Ostao sam bez posla i traži me cijeli grad. Svakodnevno dobivam različite prijetnje. Moje se fotografije dijele uokolo. Ne mogu izići iz kuće jer me svi traže. Traži me cijeli grad. Ne znam što da radim, ispao sam glavni sotonist u Zadru.” Tako je novinarima Slobodne Dalmacije rekao dvadesetogodišnji mladić N.O., kojeg su nakon manjeg incidenta sa svećenikom zadarske Crkve svetog Josipa na Plovaniji u medijima nazvali sotonistom. Incident koji se prije par dana dogodio pred crkvom u medijima je predstavljen kao napad sotonista na sakralni prostor, a od tada mladić, sugovornik Slobodne Dalmacije, nema mira.

Naime, mediji su saslušali svjedočanstvo svećenika i objavili da su mladić i njegov 25-godišnji prijatelj fizički napali svećenika, župnika Crkve svetog Josipa Martina Jadreška, i to nakon nedjeljne mise te da su prolijevali pivo u Crkvi.

Mladić je novinarima rekao da jeste ljubitelj “death metal” glazbe, ali nipošto, kaže, nije sotonist i pripadnik okultnih sekti, kako se to dalo zaključiti iz medijskih napisa. Zbog incidenta sa svećenikom Općinski sud mladića i njegovog prijatelja kaznio je sa 150 kuna globe, stavljajući im na teret drsko ponašanje.

Posao je izgubio, šef mu je rekao da neće raditi s ljudima koji dižu ruku na Crkvu, njegove fotografije dilaju se po Zadru, morao je ugasiti društvene mreže, stvorena je atmosfera javnog linča. Na sve ovo požalio se mladić u razgovoru za Slobodnu Dalmaciju. Priopćenje zbog po svemu sudeći bezazlenog dokumenta poslali su i nezaobilazni branitelji, Koordinacija udruga proisteklih iz Domovinskog rata, Udruga specijalne policije “Poskoci” Zadar, UDBDR 7. domobranske pukovnije Zadar.

– Na Dan pobjede i domovinske zahvalnosti i Dan hrvatskih branitelja dogodio se napad na župnika crkve svetog Josipa na Plovaniji, ne ulazimo u motive, ali vidimo poveznicu, na taj veliki dan napadnuta je naša vjera, naš svećenik i naš suborac koji ga je branio. Stoga osuđujemo ovaj nemili incident i dajemo punu podršku župniku don Martinu Jadrešku, inače kapelanu PU zadarske, kao i našem suborcu Jadranku Kalebu koji je također ozlijeđen dok je branio župnika od napadača. Od institucija očekujemo da postupe u ovom slučaju brzo i efikasno, zaštite naše svećenike i suborce, a počinitelje ovog nemilog događaja primjereno kazne, napisali su u svom priopćenju branitelji.

Kad su novinari ipak zbrojili da i dva i shvatili da je stvar otišla malo predaleko, pokušali su razgovarati i sa župnikom, ali on odbija kontakt.

Mladić koji je proglašen za sotonistu iznio je svoju stranu priče: “Sjedili smo ispred crkve na skalama jer je tu bio hlad, a živimo u neposrednoj blizini. To je naše dvorište u kvartu i tu smo skoro svakodnevno. Otac je rekao da uglavnom pijem jogurt i mlijeko, ali popijem i pivo. Dok smo sjedili, pala mi je limenka piva na pod i otkotrljala se. Prišao nam je čovjek u civilu i rekao da se maknemo, što smo i učinili, no on je došao za nama, iza crkve, i počeo nas je snimati mobitelom. “Sad će svi vidjeti kakav se ološ skuplja ispred crkve”, rekao nam je. Uzeo sam mu mobitel, ugasio ga i vratio, no on je nastavio snimati. Tada sam ga malo prolio pivom po licu, što mi je žao, ali reagirao sam u afektu. Na to je on na mene krenuo šakom. Izmaknuo sam se u posljednji tren tako da me samo okrznuo. Otišao je u crkvu i donio drvenu stolicu kojom je mog prijatelja udario nekoliko puta po leđima.. U tom trenutku su iz crkve izišli ljudi i jedna žena je viknula: “Ajme ljudi, svećenik se tuče!”. Tek sam tada shvatio da je ta osoba koja nas je snimala i napala svećenik. Tu su se umiješali neki ljudi, a nas nije nitko branio već su nas svi zbog izgleda napali. Imam dugu kosu i tetovaže svojih omiljenih bendova. Jedva smo izvukli živu glavu, ispričao je dvadesetogodišnjak novinarima Slobodne Dalmacije.

Manji incident preko noći postao je ozbiljna stvar. Mladić novinarima kaže: “To je strašno! Takav linč pokrenut protiv nas istodobno je i tragičan i smiješan. Iskreno, ateist sam, roditelji su mi kršćani, ali nemam ništa protiv ni jedne religije. Svatko ima pravo na svoj izbor. Slušam “heavy metal”, ali to ne znači da sam sotonist. Živim tu četiri godine i nikada nisam ništa učinio. Zašto bih sada išao nešto napraviti? Naravno da će svi povjerovati Crkvi, Crkva je povezana sa svima, i državom i policijom, a nama ne vjeruje nitko. Iako je svećenik bio ful agresivan, a kasnije je i moje fotografije, koje su neki mediji objavili, slao uokolo a da me nisu ništa pitali i zaštitili moju privatnost”. Kaže također i da je uplašen za svoj život.